Întrebările fără răspuns din timpul revoluției: Cu ce au tras comuniștii și de ce ar omorî un copil?
Pe 23 decembrie 1989 începe să se tragă din nou în Timișoara. Sunt consumate mii de cartuşe, dar nu este ucis sau prins niciun terorist adevărat. Mor oameni nevinovaţi, victime ale unor confuzii ori atinşi de gloanţe din greşeală.
Cât de neajutorat te simți când te afli în fața unei victime și nu știi cine a putut să facă așa ceva.Corneliu Vaida: "S-a vorbit foarte puțin despre chestia asta. În revoluție s-a tras cu foarte multă muniție nespecifică armatei, miliției și securității. Nu pot să uit. Am fost în Spitalul Militar într-una din seri cu niște ziariști și am ajuns într-un salon unde un medic pansa un rănit la picior. Și îmi spunea medicul, declara tuturor că el nu înțelege cu ce s-a tras pentru că rana din picior a rănitului era foarte mare, dar foarte puțin profundă. Zice : “Am găsit niște fragmente mici de plastic în rană. Nu pot să cred că avea un vârf de plastic, dar nu știu ce altă explicație să dau pentru că nu e o gaură specifică de glonț". Persoana respectivă, țin minte că a tras în ea dintr-o pivniță. De aia a fost rănit in picior. Că s-a tras cam așa de jos in sus."Chiar și întrebările sfâșietoare rămân uneori fără răspuns. Corneliu Vaida are și el câteva dintre acestea.Corneliu Vaida: "Un alt moment a fost când am aflat că a fost o pereche de părinți cărora li s-a împușcat fetița pe care o țineau în mâini între ei. A împușcat-o un lunetist în frunte. Ce om poate să facă chestia asta? Te poți numi om? Să împuști un copil?".